УАҚЫТША ТІРКЕУГЕ ТҰРМАҚ БОЛҒАН ҚАРИЯ КӨЗ ЖҰМДЫ
"УАҚЫТША ТІРКЕУГЕ ТҰРМАҚ БОЛҒАН ҚАРИЯ КӨЗ ЖҰМДЫ" | "https://abai.kz/post/48834"
TITLE: УАҚЫТША ТІРКЕУГЕ ТҰРМАҚ БОЛҒАН ҚАРИЯ КӨЗ ЖҰМДЫ
URL: https://abai.kz/post/48834
META: "УАҚЫТША ТІРКЕУГЕ ТҰРМАҚ БОЛҒАН ҚАРИЯ КӨЗ ЖҰМДЫ" | "https://abai.kz/post/48834"
DATE: 12.01.2017
AUTHOR(s): Абай-Ақпарат
TOTAL WORDS: 111
TEXT: Уақытша тіркелу үшін кезекте тұрған ақсақал жан тапсырған. Алматы облысындағы Іле аудандық халыққа қызмет көрсету орталығына құжат рәсімдеуге келген тұрғын оқыстан қайтыс болды, - деп хабарлайды КТК арнасы. 60 жастағы азаматтың ұзын-сонар кезекте тұрған сәтте жүрегі сыр беріпті. Алайда дереу жедел жәрдем шақыртылғанымен, марқұмды ажал аузынан арашалап қалу мүмкін болмаған. Аяғы жоқ 3-ші топтағы мүгедек құжат рәсімдеу үшін Боралдай кентінен ұлымен бірге келген екен. Ал оқиға куәгерлері орталықта құжынаған халықтың қарасы көп екенін айтуда. Яғни тіркеуге тұрамыз деп келгендерге бар жоғы екі-ақ маман қызмет көрсетіп үлгере алмай жатыр дейді. Соның салдарынан, жұрт сағаттап кезек күтуге мәжбүр болған. Ал халыққа қызмет көрсету орталығының мамандары марқұмның қандай жұмыспен келгенін де білмейміз дейді. Абай-ақпарат
